ส่องตลาด ภาคบ่าย – บล.ฟิลลิป (ประเทศไทย)
บริษัทหลักทรัพย์ ฟิลลิป (ประเทศไทย) สรุปทิศทางและแนวโน้มตลาดบ่ายนี้
27 ก.ค. 2558

ตลาดหุ้น
แนวโน้มภาคบ่าย: ตัวเลขการส่งออกกดดันตลาด
– SET เช้านี้ปรับตัวลงแรง หลังรับแรงกดจากราคาน้ำมันที่ปรับตัวลงขณะการส่งออกเดือนมิ.ย. ของไทยยังติดลบต่อเนื่องที่ -7.87%   
– แม้เงินบาทจะอ่อนตัวลงต่อเนื่องเกือบแตะ 35 บาทต่อดอลลาร์ อย่างไรก็ตามยังไม่เห็นสัญญาณการฟื้นตัวของการส่งออกไทย ทำให้คาดว่าความเชื่อมั่นของนักลงทุนจะยังไม่กลับมาเร็วมากนัก 
– ยังคงมีความเสี่ยงในการปรับประมาณการลงของนักวิเคราะห์ หลังเศรษฐกิจยังไม่ฟื้นตัว รวมถึงการเลื่อนโครงการโครงสร้างพื้นฐานบางโครงการออกไป
– มอง SET บ่ายนี้ ยังอยู่ในทิศทางการปรับตัวลง มองกรอบวันนี้ 1410-1430
– กลยุทธ์ระยะสั้นรอซื้อแถว 1400 +/- เพื่อลุ้น Rebound ขณะระยะกลาง-ยาว รอดูการปรับประมาณการของนักวิเคราะห์ก่อน หลังสิ้นสุดการประกาศผลดำเนินงาน Q2  
 
แนวโน้มตลาดหุ้นไทยภาคบ่ายในเชิงเทคนิค
&gt;&gt; ดัชนี 1,416.88 เปลี่ยนแปลง -21.20 จุด มูลค่าการซื้อขาย 18,436ลบ.
ไหลลงมาอีกครั้ง และยังไม่มีสัญญาณฟื้นตัวจากเครื่องมือ ดังนั้น แม้ภาวะ Oversold อาจทำให้มีการชะลอการปรับตัวลงในช่วงบ่าย แต่ยังไม่แนะนำให้เข้าลงทุน ระยะสั้น Wait&amp;See จนกว่าจะเกิดสัญญาณซื้ออีกครั้ง
 
หุ้น/ราคา                                        ความเห็น
TUF/18.50           แท่งเทียนยก Low ขึ้น ขณะที่เครื่องมือก็มีแววฟื้นตัว แรงซื้อพอใช้ได้ มีลุ้นรีบาวด์ “เก็งกำไร” แนวรับ 18.20 แนวต้าน 19.30, 20.00 Cut loss 17.90 บ.
AJD/0.93            แรงซื้อหนาแน่นพร้อมสัญญาณหนุนจากทั้ง RSI และ Modi. Sto. มีโอกาสกลับไปยืนบน EMA-25 ได้อีกครั้ง “เก็งกำไร” แนวรับ 0.90 แนวต้าน 1.00, 1.05 cut loss 0.87 บ.
PLANB/5.95          พักตัวบน EMA-25 +/- เล็กน้อยมาได้หลายวัน ตราบที่ยืนแนวรับได้สามารถซื้อดักรีบาวด์ “เก็งกำไร” แนวรับ 5.85 แนวต้าน 6.20, 6.40 cut loss 5.75 บ.
 
ตลาดอนุพันธ์
กลยุทธ์
Series/ราคา                                                    ความเห็น
S50U15/908.60  Short ตอนเช้ายังไม่ได้ รอเปิดอีกครั้งที่ 913 จุด เป้าหมายทำกำไร 905 จุด ตัดขาดทุนเหนือ 915 จุด
 
CKU15/25.75    Long  เปิดได้ตอนเช้า 26.50 บาท และตัดขาดทุนไปที่ 26 บาท
GFQ15/18,240   Short ที่เปิดไว้ 18,100 บาท ตัดขาดทุนไปตอนเช้า สถานะใหม่ Short ที่ 18,350 บาท เป้าหมายทำกำไร 18,150 บาท ตัดขาดทุนเหนือ 18,420 บาท
BRQ15/1,898    Short ที่เปิดไว้ 1,940 บาท ทำกำไรได้ที่ 1,900 บาท สถานะใหม่ รอ Short ที่ 1,915 บาท เป้าทำกำไร 1,890 บาท ตัดขาดทุนเหนือ 1,925 บาท
USDU15/34.92   Long  เปิดได้ตอนเช้าที่ 34.93 บาท ถือต่อถ้าไม่หลุด 34.90 บาท รอทำกำไร 35 บาท
 
อนุพันธ์เด่นเชิงเทคนิค
&gt;&gt; S50U15 / ราคาปิด 908.60 จุด เปลี่ยนแปลง -18.70 จุด
กราฟ 10 นาที ไหลลงแรง โดยที่เครื่องมือ MACD ให้สัญญาณลบต่อเนื่อง แนวโน้มอยู่ในทางลง มีโอกาสรีบาวด์ได้บ้าง หากไม่หลุด 905 จุด แนวรับ 905, 900 จุด แนวต้าน 912, 916 จุด